Patent vakillari toʻgʻrisidagi nizomni tasdiqlash haqida
(resolution, 2025-03-03)

“Ixtirolar, foydali modellar va sanoat namunalari toʻgʻrisida”, “Seleksiya yutuqlari toʻgʻrisida”, “Integral mikrosxemalar topologiyalarini huquqiy muhofaza qilish toʻgʻrisida”, “Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida” hamda “Geografik koʻrsatkichlar toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Quyidagilar: Patent vakillari toʻgʻrisidagi Nizom 2-ilovaga muvofiq tasdiqlansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin. 1. Ushbu Nizom Patent vakillarining Oʻzbekiston Respublikasi hududidagi faoliyatining huquqiy asoslarini belgilaydi. 2. Ushbu Nizomda quyidagi asosiy tushunchalardan foydalaniladi: patent vakilligiga nomzod (nomzod) — patent vakili sifatida faoliyatni amalga oshirish istagini bildirgan jismoniy shaxs; patent vakili — ushbu Nizom talablariga muvofiq yuridik yoki jismoniy shaxslar nomidan Oʻzbekiston Respublikasi Adliya vazirligi (keyingi oʻrinlarda — Vazirlik) hamda boshqa tashkilotlar oldida intellektual mulk obyektlariga huquqiy muhofaza olish va uni amalga oshirish masalalari boʻyicha vakillik qilish huquqi berilgan jismoniy shaxs. 3. Jismoniy shaxslar Vazirlikda attestatsiyadan va roʻyxatdan oʻtgandan keyin patent vakillari sifatida faoliyatni amalga oshirishga haqlidir. Oʻzbekiston Respublikasi hududida doimiy yashaydigan Oʻzbekiston Respublikasi fuqarolari patent vakillari sifatida attestatsiyadan va roʻyxatdan oʻtkazilishi mumkin. 4. Quyidagilar patent vakillariga qoʻyiladigan malaka talablari hisoblanadi: oliy maʼlumotga ega boʻlish; intellektual mulk obyektlariga huquqlarni himoya va muhofaza qilish boʻyicha faoliyatni amalga oshirish uchun Vazirlik tomonidan belgilanadigan hajmda Oʻzbekiston Respublikasi qonunchiligi, Oʻzbekiston Respublikasining xalqaro shartnomalari sohasida malaka imtihoni natijalari bilan tasdiqlangan bilimlarga ega boʻlish. 5. Vazirlik va unga qarashli tashkilotlar xodimlari patent vakillari sifatida attestatsiyadan va roʻyxatdan oʻtkazilishi mumkin emas. 6. Patent vakili oʻz kasb faoliyatini ham mustaqil ravishda yakka tadbirkor sifatida, ham yollanish boʻyicha ishlagan holda amalga oshirishi mumkin. 61. Patent vakillarini tayyorlash, qayta tayyorlash va malakasini oshirish yuqori malakali kadrlar tayyorlashni taʼminlash, ularning intellektual mulk obyektlarini huquqiy muhofaza va himoya qilish sohasidagi nazariy va amaliy bilimlarini chuqurlashtirish va yangilash, ular kasbiy tayyorgarligining zamonaviy talablarga muvofiqligini taʼminlash maqsadida amalga oshiriladi. 62. Intellektual mulk sohasida mutaxassislarni, shu jumladan, patent vakillarini tayyorlash, ularning bazaviy oliy maʼlumotidan qatʼi nazar Toshkent davlat yuridik universitetida magistratura yoʻnalishining “Intellektual mulk huquqi” ixtisosligi boʻyicha amalga oshiriladi. 63. Intellektual mulk sohasida mutaxassislarni, shu jumladan, patent vakillarini qayta tayyorlash va malakasini oshirish Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish instituti tomonidan amalga oshiriladi. Patent vakillari malakasini oshirish har besh yilda kamida bir marta, keyinchalik attestatsiyadan oʻtkazish yoʻli bilan amalga oshiriladi. 7. Nomzodni attestatsiyadan va roʻyxatdan oʻtkazish hamda patent vakilini attestatsiyadan oʻtkazish Vazirlik tomonidan qonunchilikka muvofiq amalga oshiriladi. 8. Patent vakilligiga nomzodning attestatsiyasi patent vakili sifatida faoliyatni amalga oshirish istagini bildirgan jismoniy shaxsning patent vakiliga qoʻyiladigan malaka talablariga muvofiqligini aniqlash maqsadida oʻtkaziladi. Attestatsiya malaka imtihoni oʻtkazish yoʻli bilan amalga oshiriladi. Malaka imtihoni jarayoni uzluksiz ovozli videotasvirga tushiriladi, shuningdek Vazirlikning rasmiy veb-saytida real vaqt rejimida translyatsiya qilinadi. Malaka imtihoni oʻtkazish jarayoni qayd etilgan videotasvir Vazirlik tomonidan bir yil mobaynida saqlanadi. 81. Patent vakili attestatsiyasi patent vakillarining kasbiy malaka darajasini xolisona baholash maqsadida oʻtkaziladi. Patent vakillari attestatsiyasi har besh yilda kamida bir marta oʻtkaziladi. 9. Nomzodlarni va patent vakillarini attestatsiyadan oʻtkazish uchun Vazirlik tomonidan malaka va apellyatsiya komissiyalari tuziladi. Komissiyalar tarkibiga Vazirlikning eng malakali va tajribali xodimlari, shuningdek mustaqil olimlar va mutaxassislar kiritiladi. Malaka komissiyasi malaka imtihoni savollarini tasdiqlaydi, malaka imtihonini oʻtkazadi va nomzod yoki patent vakilining attestatsiyadan oʻtkazilganligi toʻgʻrisida qarorlar qabul qiladi. Apellyatsiya komissiyasi nomzodlar yoki patent vakillarining malaka komissiyasi qarori yuzasidan shikoyatlarini, yuridik va jismoniy shaxslarning patent vakilining noqonuniy xatti-harakatlari yoki ushbu Nizom talablarini buzadigan xatti-harakatlari yuzasidan shikoyatlarini hamda Vazirlikning belgilangan muddatda attestatsiyadan oʻtmagan patent vakilini Patent vakillari davlat reyestridan (bundan keyin — reyestr) chiqarish toʻgʻrisidagi murojaatini koʻrib chiqadi. Nomzodlar yoki patent vakillari oʻzlarining malakasiga taalluqli masalalarning apellyatsiya komissiyasi tomonidan koʻrib chiqilishida shaxsan ishtirok etish huquqiga egadirlar. 10. Malaka komissiya aʼzosi bir paytning oʻzida apellyatsiya komissiyasi aʼzosi boʻlishi mumkin emas. 11. Malaka komissiyasi ishini malaka komissiyasi raisi boshqaradi. Malaka komissiyasi raisi boʻlmaganda uning vazifalari vaqtinchalik malaka komissiyasi raisi oʻrinbosari zimmasiga yuklatiladi. 12. Malaka komissiyasi qarorlari malaka komissiyasining majlisida qabul qilinadi. 13. Malaka komissiyasi qarorlari yozma ravishda tuziladi va malaka komissiyasi raisi hamda boshqa aʼzolari tomonidan imzolanadi. Malaka komissiyasi qaroriga qoʻshilmagan komissiya aʼzosi oʻz nuqtai nazarini bayon qilishga haqlidir. 14. Nomzod yoki patent vakili attestatsiyadan oʻtkazishning, shu jumladan malaka imtihoniga qoʻyishning rad etilgani yuzasidan u attestatsiyadan oʻtkazish rad etilgani toʻgʻrisidagi qarorni olgan sanadan boshlab 3 oy muddatda apellyatsiya komissiyasiga shikoyat qilishi mumkin. Apellyatsiya komissiyasi shikoyat boʻyicha u olingan sanadan boshlab bir oy muddatda qaror qabul qiladi. 15. Apellyatsiya komissiyasi malaka komissiyasi shakllantiriladigan tartibda tuziladi. 16. Apellyatsiya komissiyasi qarorlari yigʻilishda qatnashayotgan barcha aʼzolarning koʻpchilik ovozi bilan qabul qilinadi. Ovozlar nisbati teng boʻlganda apellyatsiya komissiyasi raisining ovozi hal qiluvchi hisoblanadi. 17. Apellyatsiya komissiyasi qarorlari yozma ravishda tuziladi va apellyatsiya komissiyasi raisi hamda boshqa aʼzolari tomonidan imzolanadi. Apellyatsiya komissiyasi qaroriga qoʻshilmagan komissiya aʼzosi oʻz nuqtai nazarini bayon qilishga haqlidir. 18. Patent vakili oʻz faoliyatini intellektual mulkning alohida obyektlari yoki xizmatlarning alohida turlari bilan cheklashi mumkin. Agar patent vakilligiga nomzod bunday cheklash toʻgʻrisida malaka imtihoni topshirishgacha maʼlum qilsa, u holda imtihon ushbu cheklashni hisobga olgan holda oʻtkaziladi. Patent vakilining faoliyatini cheklash toʻgʻrisidagi maʼlumotlar reyestrga va patent vakiliga beriladigan guvohnomaga kiritiladi. 19. Patent vakilining oʻz faoliyati cheklanishini rad etishiga u ushbu Nizomda nazarda tutilgan tartibda qoʻshimcha attestatsiyadan oʻtgan taqdirda yoʻl qoʻyiladi. 20. Yuridik va jismoniy shaxslarning patent vakilining noqonuniy xatti-harakatlari yoki ushbu Nizomni buzuvchi xatti-harakatlari yuzasidan shikoyatlari Vazirlikning apellyatsiya komissiyasi tomonidan koʻrib chiqiladi. Vazirlik patent vakilini ana shunday shikoyat tushganligi toʻgʻrisida xabardor qiladi. 21. Oʻziga qoʻyilgan talablarni buzgan patent vakiliga nisbatan apellyatsiya komissiyasi qarori asosida quyidagi choralar koʻrilishi mumkin: ogohlantirish; reyestrdan chiqarish toʻgʻrisida sudga murojaat qilish. 22. Patent vakili oʻz malakasi va faoliyatiga taalluqli masalalar Vazirlikning apellyatsiya komissiyasi tomonidan koʻrib chiqilayotganda shaxsan qatnashish huquqiga ega. 23. Patent vakili Vazirlik tomonidan reyestrdan: patent vakilining oʻz arizasi; patent vakilining Oʻzbekiston Respublikasi fuqaroligidan chiqishi yoki Oʻzbekiston Respublikasi hududida doimiy yashash joyidan koʻchib ketishi yoxud ushbu Nizomning 5-bandida nazarda tutilgan holatlar vujudga kelishi; sudning qarori; patent vakilining patent vakili faoliyati bilan shugʻullanishini taqiqlash yoki bunday faoliyat imkoniyatini istisno qiluvchi boshqa jazolar toʻgʻrisida sudning qonuniy kuchga kirgan hukmi asosida chiqariladi. 24. Patent vakilini reyestrdan chiqarish toʻgʻrisidagi axborot Vazirlik tomonidan rasmiy axborotnomada reyestrdan chiqarish sabablari koʻrsatilgan holda eʼlon qilinadi. Koʻrsatilgan axborot reyestrdan chiqarilgan kunda Vazirlikning rasmiy veb-saytida joylashtiriladi. 25. Patent vakili reyestrdan uning arizasi asosida chiqarilgan taqdirda takroriy roʻyxatdan oʻtkazish, qoʻshimcha attestatsiyadan oʻtkazmasdan, reyestrdan chiqarilish sanasidan boshlab besh yil mobaynida amalga oshiriladi. 26. Patent vakili oʻziga murojaat qilgan har qanday shaxs manfaatlarini ifoda qilish vakolatiga ega. Patent vakilining ishlarni olib borishga vakolatlari unga nomidan ish olib boriladigan shaxs tomonidan berilgan ishonchnoma bilan tasdiqlanadi. Agentlik oldida vakillik qilishga ishonchnoma patent vakiliga ishonch bildiruvchi tomonidan oddiy yozma shaklda beriladi. Oʻzbekiston Respublikasidan tashqarida yashaydigan jismoniy shaxslar va xorijiy yuridik shaxslar tomonidan ishonchnoma ishonchnoma tuzilayotgan mamlakatning qonunchilikda nazarda tutilgan tartibda rasmiylashtirilishi kerak. 27. Patent vakili ishonch bildiruvchidan uning topshirigʻini bajarish munosabati bilan oladigan axborot, agar ishonch bildiruvchi tomonidan boshqacha holat maxsus koʻrsatilmagan boʻlsa yoki uning xatti-harakatlaridan kelib chiqmasa, maxfiy deb eʼtirof etiladi. Patent vakili, agar u manfaatlari ishni olib borish toʻgʻrisida iltimos qilgan shaxs manfaatlariga zid boʻlgan shaxslar nomidan mazkur ish boʻyicha vakillik qilgan boʻlsa yoki ularga maslahatlar bergan boʻlsa yoxud ishni koʻrib chiqishda boshqacha tarzda qatnashgan boʻlsa, shuningdek agar ishni koʻrib chiqishda patent vakiliga qarindosh boʻlgan mansabdor shaxs qatnashgan boʻlsa, topshiriqni qabul qilishga haqli emas. 28. Patent vakillari Oʻzbekiston Respublikasi qonunchilikka muvofiq patent vakillari agentligini va boshqa tashkilotlarni, shuningdek jamoat birlashmalarini tashkil etishlari mumkin. 29. Nomzodlar va patent vakillarini attestatsiya hamda patent vakillarini qoʻshimcha attestatsiyadan oʻtkazish uchun Vazirlik tomonidan tegishli xarajatlarni qoplash uchun qonunchilikda belgilangan miqdorlarda toʻlov undiriladi.